Diari Oficial de la Generalitat Valenciana


Sumari del DOGV 5704, del 15-02-2008 (2008/1865)

RESOLUCIÓ de 27 de novembre de 2007, de la Direcció General per al Canvi Climàtic, per la qual s'atorga a l'empresa Producciones Agropecuarias del Turia, SAU l'autorització ambiental integrada per a una indústria de fabricació de pinsos compostos al terme municipal de Massalfassar (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5704

Data del DOGV
:   15-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/1865


Data del document
:   27-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Massalfassar
    * edifici industrial
    * empresa privada
    * aliment per al bestiar

RESOLUCIÓ de 27 de novembre de 2007, de la Direcció General per al Canvi Climàtic, per la qual s'atorga a l'empresa Producciones Agropecuarias del Turia, SAU l'autorització ambiental integrada per a una indústria de fabricació de pinsos compostos al terme municipal de Massalfassar (València). [2008/1865]  
Vistos els documents obrants en l'expedient 141/06 IPPC, instruït a instàncies de l'empresa Producciones Agropecuarias del Turia, SAU, a fi d'obtenir l'autorització ambiental integrada per a una indústria de fabricació de pinsos compostos s'emet aquesta resolució de conformitat amb els següents,  
Antecedents de fet  
Primer. Amb data 30 d'octubre de 2006, Josep Armengol Torrent en representació de l'empresa Producciones Agropecuarias del Turia, SAU, amb CIF H-94.502.749 i domicili social al carrer del Cid, 5 del polígon industrial Mediterrani de Massalfassar, presenta en la conselleria de Territori i Habitatge sol·licitud d'autorització ambiental integrada per a una indústria de fabricació de pinsos compostos que es detalla en l'annex I.  
La sol·licitud s'acompanya de còpia de la sol·licitud de l'informe de compatibilitat urbanística presentada en l'Ajuntament de Massalfassar amb data 17 de juliol de 2006.  
Segon. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la idoneïtat de la documentació que acompanya la sol·licitud.  
Amb data 16 de gener de 2007, l'Ajuntament de Massalfassar resol emetre informe favorable a la concessió de l'autorització ambiental integrada, indicant que, atenent a la naturalesa, característiques i emplaçament de l'activitat, aquesta s'ajusta a les normes establides en el planejament urbanístic i les ordenances municipals relatives a aquest.  
Tercer. Amb data 17 d'abril de 2007, la conselleria de Territori i Habitatge requereix nova documentació a l'empresa, i aquesta es presenta amb data 2 maig de 2007.  
Quart. Amb data 26 de març de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, i es publica anunci en el Diari Oficial de la Comunitat Valenciana (DOCV núm. 5477).  
Durant aquest, no es presenten al·legacions al projecte ni en aquesta conselleria ni en l'Ajuntament de Massalfassar, i en l'expedient consta certificat de la informació pública.  
Cinqué. Transcorregut el termini d'informació pública, amb data 28 de maig de 2007 se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la competència d'aquestes.  
Sisé. Amb data 19 de juliol de 2007, d'acord amb l'article 18 de la Llei 16/2002, l'Ajuntament de Massalfassar emet un informe favorable sobre els aspectes de la competència d'aquest.  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.  
Seté. Amb data 3 d'octubre de 2007, la Confederació Hidrogràfica del Xúquer emet un informe favorable sobre la inexistència d'abocament d'aigües residuals, industrials, domèstiques i pluvials, a domini públic hidràulic (abocament zero).  
Vuité. Amb data 27 de novembre de 2007 es realitza el tràmit d'audiència a l'interessat sense que haja presentat observacions a la proposta de resolució.  
Nové. Amb data 27 de novembre de 2007 la Comissió d'Anàlisi Ambiental Integrat celebra una sessió ordinària i aprova la proposta de resolució de l'expedient 141/06 IPPC de sol·licitud d'autorització ambiental integrada, promoguda per Producciones Agropecuarias del Turia SAU.  
Als anteriors fets són d'aplicació els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex 1 de l'esmentada llei, estan subjectes a autorització ambiental integrada.  
La instal·lació de referència està inclosa en l'epígraf 9.1.b.2 de l'annex 1 de la Llei 2/2006.   
Segon. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental, desenvolupada pel Decret 127/2006, de 5 de maig, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist quant antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc conferides, resolc:  
Primer.  
Concedir a Producciones Agropecuarias del Turia SAU, l'autorització ambiental integrada per a una indústria de fabricació de pinsos compostos situada al carrer del Cid, 5 del polígon industrial Mediterrani de Massalfassar (València), d'acord amb el projecte de sol·licitud d'autorització ambiental integrada, d'octubre de 2006, i subscrit per Agustí Ortiz Castelló, la qual queda inscrita en el Registre General d'Instal·lacions IPPC de la Comunitat Valenciana amb el número 108-07/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
S'inclouen en aquesta autorització els focus d'emissió següents:  
Identificació focus Descripció  
1 Caldera 1  
2 Caldera 2  
3 Refredador granuladora 1  
4 Refredador granuladora 2  
5 Refredador granuladora 3  
6 Molí 1  
7 Aspiració producte final  
8 Aspiració matèria primera  
9 Aspiració correctors  
Els valors límit d'emissió de contaminants seran els següents:  
Contaminants Límits d'emissió  
Partícules (1) 30 mg/Nm³  
Opacitat 2  
SO2 200 mg/Nm³  
CO 625 mg/Nm³  
NOx (mesurat com a NO2) 1.000 mg/Nm³  
(1) Queden exclosos de mesurament d'emissió de partícules els focus que utilitzen com a combustible gas natural o propà que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
1.2. Control de les emissions  
La periodicitat mínima de control de les emissions en els focus canalitzats, per entitat col·laboradora en matèria de qualitat ambiental en cada focus serà la següent, segons el cabal emés:  
Cabal Periodicitat  
Q > 30.000 Nm³/h anual  
30.000 =Q =10.000 Nm³/h biennal  
10.000 Nm³/h > Q triennal  
S'hauran de complir les condicions següents de presa de mostres i expressió de resultats:  
a) Punts de presa de mostra: Els focus canalitzats hauran de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, l'alçària d'aquests no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no hi haja altres estructures d'alçària superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge haurà de ser menor de 200ºC.  
c) Les mesures s'hauran de realitzar en condicions normals d'operació de les instal·lacions, registrant els paràmetres que les determinen, i hauran de cobriran totes les diferents tipologies o grups de productes que es fabriquen en cada instal·lació.  
d) Les concentracions mesurades sempre hauran d'estar referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15% de O2.  
2. Soroll  
Respecte al nivell de sorolls transmesos a l'exterior, haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i en el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'hauran de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
   
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el registre d'aquesta  
.   
Se'ls concedeix un termini de tres mesos, a partir de la concessió d'aquesta autorització perquè presenten l'informe de l'última auditoria acústica realitzada.  
El titular haurà de disposar del llibre de control, el qual estarà constituït pels certificats dels resultats obtinguts de les auditories acústiques, i dels informes complets d'aquestes.  
  
\* \* \* \* \* \* \* \* \*3. Abocaments  
Amb data 1 de març de 2007, l'Ajuntament de Massalfassar remet a l'empresa informe realitzat per l'empresa concessionària dels serveis d'aigua potable i sanejament Omnium Ibérico, SA sobre la connexió amb la xarxa general de sanejament del polígon de Massalfassar.  
El titular haurà de mantenir tots els abocaments de les aigües residuals generats per la seua activitat connectats a la xarxa de clavegueram, sense que hi haja cap sistema d'alleugeriment capaç de generar abocament directe o indirecte a domini públic hidràulic.  
Es recorda que, d'acord amb l'article 100 del Text refós de la llei d'aigües (Reial decret legislatiu 1/2001, de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de la amb l'autorització prèvia administrativa».  
4. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza la producció dels residus següents, sempre que la seua capacitat de generació anual siga de l'ordre de magnitud de què a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 900 t/dia.  
  
L'esmentat centre productiu queda inscrit en el Registre de xicotets productors de residus perillosos de la Comunitat Valenciana.  
5.2. Control de residus  
Els residus podran ser emmagatzemats durant un període d'un any, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final d'aquests siga la valorització, i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos s'haurà de realitzar segregat per tipus de residu, haurà d'estar convenientment senyalitzat i es realitzarà en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que per l'alt contingut líquid d'aquests puguen generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o en dificulte la gestió.  
Per a la recollida de possibles fuites o vessaments accidentals de líquids, tant de residus com de matèries primeres, hauran de disposar de material absorbent no inflamable en quantitat suficient per a aquest fi. L'absorbent, una vegada contaminat, s'haurà de gestionar com a residu perillós o no perillós, segons corresponga.  
L'envasament i etiquetat dels residus haurà de ser d'acord amb allò que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix haurà de disposar d'un registre on conste la quantitat, la naturalesa, la identificació, l'origen i la data de generació i de lliurament a un gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos i els no perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Anualment haurà d'emplenar la declaració anual de productor de residus perillosos i no perillosos, la qual haurà de ser remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desenvolupa el Reglament per al desenvolupament la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del compliment d'aquesta.  
6. Mesures que s'han d'adoptar en situacions diferents de les normals que puguen afectar el medi ambient.  
S'hauran de dur a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat pel que fa al funcionament de les instal·lacions.  
Així mateix, quan es determine el cessament de l'activitat, s'haurà de procedir al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i l'entorn d'aquest.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les instal·lacions d'aquesta s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'hauran de complir totes les disposicions aplicables per a garantir la seguretat, la salut de les persones i el medi ambient.  
S'haurà de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any haurà de notificar a la Direcció General per al Canvi climàtic d'acord amb l'article 8.3 de la Llei 16/2002, les dades sobre les emissions de la instal·lació relatius a l'any anterior, específicament els que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada s'haurà de renovar, en els aspectes ambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. En relació amb el certificat d'adequació del projecte i l'ampliació d'aquest, el titular haurà de donar compte de l'adaptació i les ampliacions de l'activitat i de les instal·lacions a la Direcció General per al canvi climàtic a l'efecte del reconeixement corresponent, presentant prèviament un certificat, emés per un tècnic competent i visada, en la qual s'acredite que les instal·lacions i l'activitat s'ajusten al projecte presentat i autoritzat o a les seues reformes posteriors també autoritzades, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, les seues reformes o en les normatives que hi siguen aplicables, com també aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. Es realitzarà a la posada en marxa de les instal·lacions i per personal de la Direcció General per al Canvi Climàtic.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar en la instal·lació, la transmissió de la titularitat d'aquesta o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 27 de novembre de 2007.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Producciones Agropecuarias del Turia SAU disposa d'una planta de fabricació de pinsos compostos i medicamentosos destinats a l'alimentació d'animals de granja a partir fonamentalment de materials d'origen vegetal, amb una capacitat de producció de 900 t/dia i sent la producció mitjana diària de 889 tones.  
El procés de producció comença amb la descàrrega de la matèria primera en les boques i, després de passar per una garbella i un imant, és emmagatzemada en sitges.  
Una vegada emesa una ordre de fabricació, se selecciona la matèria primera en funció de la fórmula del pinso que s'ha de fabricar, es descarrega en la bàscula la quantitat necessària de cada matèria primera i torna a passar per una altra garbella. Les farines i els fins es transporten directament a la mescladora, i el gra es porta als molins abans de descarregar-se en la mescladora.  
Paral·lelament es prepara el nucli, consistent en una mescla d'aminoàcids, corrector vitaminicomineral, additius o premescles medicamentoses. Una vegada pesades totes les quantitats necessàries, es descarrega a la mescladora de correctors, i després de romandre entre 3 i 7 minuts, s'emmagatzema en les sitges de nucli.  
Una vegada que tota la matèria primera està en la mescladora, s'afigen els nuclis, la part de greix, acidificant líquid i aminoàcids líquids, on la mescla romandrà 3 minuts homogeneïtzant-se, d'ací passen a les sitges d'espera de granulació.  
A continuació, la mescla en forma de farina passa a les granuladores, on és sotmesa a un tractament tèrmic mitjançant l'addició de vapor i la melassa corresponent, i mitjançant compactació es transforma la farina en grànuls.  
El pinso granulat és enviat als refrigeradors, on el pinso perdrà humitat i temperatura fins a aconseguir els paràmetres òptims de magatzematge. Després dels refrigeradors, el producte passa una garbella on es recupera la part de farina que hi haja en el producte (que es dirigeix de nou a la granuladora) i a continuació passa a les reuntadores, on se li afig la resta de greix que queda per afegir al pinso. Finalment el pinso s'emmagatzema en les sitges de producte final.  
La instal·lació consta principalment de 2 calderes, 3 granuladores, 1 molí i 3 filtres de mànegues.  
Les calderes que proporcionen el vapor utilitzat per a la fabricació del pinso utilitzen gas natural, i s'emeten a l'atmosfera els gasos de combustió.  
Com a mesures correctores per a evitar l'emissió de partícules, s'han instal·lat ciclons en els refrigeradors de les granuladores, i filtres de mànegues tant en el molí com en els corrents d'aspiració de matèria primera, producte final i correctors.  
L'aigua utilitzada en la instal·lació procedeix de la xarxa pública, sent el consum de 14.607 m³/any.  
Les aigües residuals domèstiques i industrials són dirigides a la mateixa xarxa de distribució i conduïdes a la xarxa d'aigües residuals del polígon industrial del Mediterrani i la destinació final de la qual és l'EDAR de la Pobla de Farnals.  
Les aigües residuals industrials procedeixen de la porga de les calderes.  
Les aigües pluvials estan connectades a la xarxa de pluvials que posseeix el polígon industrial del Mediterrani, la qual desemboca en una séquia que discorre al llarg de l'avinguda del Mediterrani que finalment aboca al mar.  
Els residus generats s'emmagatzemen prestant especial atenció als residus perillosos, de manera que no es puga produir cap mescla accidental d'aquests, a través d'una correcta identificació i separació entre els distints residus, a l'expectativa de ser retirats pel gestor autoritzat.